Diari Oficial de la Generalitat Valenciana


Sumari del DOGV 4560, del 06-08-2003 (2003/9206)

DECRET 144/2003, d'1 d'agost, del Consell de la Generalitat, pel qual modifica la Comissió Interdepartamental per a l'Estratègia de Desenvolupament Sostenible de la Generalitat, creada pel Decret 200/2002, de 10 de desembre, del Consell de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/08/01/144/dof/vci/html**

### Dades del document

Número de DOGV
:   4560

Data del DOGV
:   06-08-2003

Secció del DOGV
:   I. DISPOSICIONS GENERALS

Número del document
:   2003/9206


Data del document
:   01-08-2003

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * legislació
    * desenvolupament sostenible
    * organització administrativa

DECRET 144/2003, d'1 d'agost, del Consell de la Generalitat, pel qual modifica la Comissió Interdepartamental per a l'Estratègia de Desenvolupament Sostenible de la Generalitat, creada pel Decret 200/2002, de 10 de desembre, del Consell de la Generalitat. [2003/9206]
  
La Comissió Interdepartamental per a l'Estratègia de Desenvolupament Sostenible de la Generalitat va ser creada pel Decret 200/2002, de 10 de desembre, del Consell de la Generalitat, a fi d'elaborar una estratègia a llarg termini que oriente les accions del Consell en els principis del desenvolupament sostenible, sota la direcció de la Comissió Delegada del Govern per al Desenvolupament Sostenible de la Comunitat Valenciana.
  
Com a conseqüència de la nova organització de l'administració de la Generalitat, establida pel Decret 7/2003, de 21 de juny, del Consell de la Generalitat, s'ha procedit a la modificació de la composició de la comissió delegada esmentada. De la mateixa manera, resulta necessària la modificació de la Comissió Interdepartamental per a adaptar-la a la nova organització de l'administració de la Generalitat.
  
A més, atés el caràcter horitzontal de la Comissió Interdepartamental, resulta convenient incorporar mecanismes que afavorisquen el desenvolupament de les seues funcions.
  
Així doncs, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 1 d'agost de 2003,
  
DECRETE
  
Article 1
  
Es modifica la Comissió Interdepartamental per a l'Estratègia de Desenvolupament Sostenible de la Generalitat, òrgan col·legiat adscrit a la Comissió Delegada del Govern per al Desenvolupament Sostenible de la Comunitat Valenciana.
  
Article 2
  
D'acord amb el que estableix la Llei 5/1983, de 30 de desembre, de Govern Valencià, la Comissió Interdepartamental per a l'Estratègia del Desenvolupament Sostenible de la Generalitat tindrà les funcions següents:
  
1. Elaborar l'estratègia per al desenvolupament sostenible de la Comunitat Valenciana d'acord amb les directrius de la Comissió Delegada, i amb aquest fi:
  
- Proposarà l'adopció de principis i criteris de sostenibilitat que orienten les polítiques sectorials de la Comunitat Valenciana.
  
- Formularà objectius i metes que responguen als principis i criteris de sostenibilitat acordats.
  
- Determinarà un sistema d'indicadors que permeta el seguiment i l'avaluació de l'estat de consecució de les metes i objectius adoptats.
  
- Proposarà sistemes d'informació i participació pública que faciliten el coneixement i la col·laboració dels agents socials implicats.
  
2. Informar i assessorar el Consell de la Generalitat en tots els assumptes relacionats amb el desenvolupament sostenible a la Comunitat Valenciana.
  
3. Proporcionar criteris de coordinació i cooperació interadministrativa en relació amb les actuacions que es prevegen en l'estratègia de desenvolupament sostenible.
  
Article 3
  
La Comissió Interdepartamental estarà composta pels membres següents:
  
a) El president, que serà el titular de la Conselleria de Territori i Habitatge o de la conselleria que tinga assignades les competències de medi ambient. El president podrà delegar en el titular de la secretaria autonòmica de la conselleria.
  
b) Els vocals, que seran els titulars dels departaments següents:
  
- Secretaria Autonòmica d'Economia i Pressuposts.
  
- Secretaria Autonòmica d'Ocupació.
  
- Secretaria Autonòmica d'Infraestructures.
  
- Secretaria Autonòmica de Telecomunicacions i Societat de la Informació.
  
- Secretaria Autonòmica d'Indústria i Comerç.
  
- Secretaria Autonòmica de Turisme.
  
- Secretaria Autonòmica d'Agricultura i Relacions Agràries amb la Unió Europea.
  
- Secretaria Autonòmica de Territori i Medi Ambient.
  
- Secretaria Autonòmica de Prestacions Sociosanitàries.
  
- Sotssecretaria de la Conselleria d'Economia, Hisenda i Ocupació.
  
- Sotsecretaria de la Conselleria de Territori i Habitatge.
  
- Direcció General d'Economia.
  
- Direcció General de Coordinació de Projectes.
  
- Direcció General de Planificació i Ordenació Territorial.
  
- Direcció General de Gestió del Medi Natural.
  
- Direcció General de Qualitat Ambiental.
  
- Direcció General de Cooperació al Desenvolupament i Relacions Externes.
  
- Direcció General d'Immigració.
  
Per raó dels assumptes que s'hagen de tractar, es podrà ampliar el nombre de vocals, sense necessitat que aquests tinguen el rang anteriorment requerit.
  
c) La secretaria administrativa, que serà exercida per l'Àrea del Gabinet de Coordinació Interdepartamental, de la Direcció General de Relacions amb les Corts i Secretariat del Govern.
  
Article 4
  
El règim de funcionament de la Comissió Interdepartamental per a l'Estratègia del Desenvolupament Sostenible de la Generalitat serà el següent:
  
El president de la comissió convoca, fixa l'ordre del dia, presideix les sessions, dirigeix les deliberacions i alça les sessions. Igualment, designa els vocals complementaris a proposta de la conselleria corresponent.
  
Les convocatòries s'efectuaran amb una antelació mínima de 48 hores i hauran d'anar acompanyades de l'ordre del dia.
  
En cas d'absència o malaltia d'algun dels vocals, aquests podran ser substituïts per qui designe la respectiva conselleria.
  
De cada sessió la secretaria administrativa alçarà acta, on es farà constar el lloc i data on es realitza la sessió, els assistents a aquesta, l'ordre del dia i el contingut de què tracta. Igualment, es faran constar en l'acta, si és procedent, les posicions particulars que expressament sol·liciten els vocals.
  
Correspon a la Secretaria Administrativa efectuar les convocatòries i citacions que li indique el president, rebre les comunicacions dels membres de la Comissió, atendre a les peticions d'aquests i expedir els informes, consultes, dictàmens o qualsevol document de la Comissió.
  
Per a tot allò no previst específicament en els punts anteriors, s'aplicarà el que estableix la Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú, per als òrgans col·legiats.
  
Article 5
  
Per a l'exercici de les seues funcions, la Comissió Interdepartamental tindrà el suport d'una comissió tècnica presidida pel titular de la Secretaria Autonòmica de Territori i Medi Ambient, qui podrà delegar en el titular de la Sotssecretaria de la Conselleria de Territori i Habitatge.
  
La composició d'aquesta comissió tècnica serà determinada per la Comissió Interdepartamental, i podran incorporar-se a aquesta aquelles persones de reconegut prestigi que determine el president de la Comissió Interdepartamental, qui designarà així mateix el secretari.
  
Article 6
  
El president de la Comissió Interdepartamental podrà formar els grups de treball que considere necessaris per a exercir les funcions que la Comissió té encomanades. La coordinació d'aquests grups de treball correspondrà en titular de la Sotssecretaria de la Conselleria de Territori i Habitatge.
  
DISPOSICIÓ DEROGATÒRIA
  
Queden derogades totes les disposicions que s'oposen a aquesta i, en especial, el Decret 200/2002, de 10 de desembre, del Consell de la Generalitat, pel qual es crea la Comissió Interdepartamental per a l'Estratègia de Desenvolupament Sostenible de la Generalitat.
  
DISPOSICIONS FINALS
  
Primera
  
Es faculta el president de la Comissió Interdepartamental per a dictar totes les disposicions que resulten necessàries que per al desenvolupament, l'execució i el compliment del que disposa aquest decret.
  
Segona
  
El present decret entrarà en vigor el sendemà de la seua publicació en el Diari Oficial de la Generalitat Valenciana.
  
València, 1 d'agost de 2003.
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,


Còpia Permalink ELI